มันนี่ทูเดย์
คงเครดิตกรุงเทพประกันภัย
2 มิ.ย. 2559

คงเครดิตกรุงเทพประกันภัย
บริษัท กรุงเทพประกันภัย เปิดเผยว่า สถาบันการจัดอันดับทางการเงิน เอ.เอ็ม เบสท์ คอมปานี ที่จัดอันดับความน่าเชื่อถือของบริษัทประกันวินาศภัยและประกันชีวิตมากที่สุด ได้จัดอันดับความน่าเชื่อถือทางการเงินของบริษัทอยู่ที่ระดับ A- (Excellent) สะท้อนถึงความมั่นคงแข็งแกร่งของเงินทุน ความมีเสถียรภาพทางการเงิน และความเป็นบริษัทชั้นนำในธุรกิจประกันวินาศภัยของไทยที่มีความสามารถทางการแข่งขัน และมีระบบการบริหารจัดการที่ดี
สมหวังฯ จับมือปั๊มพีที
นายศุภชัย บุญสิริ กรรมการผู้จัดการ บริษัท ไฮเวย์ ผู้ให้บริการสินเชื่อจำนำทะเบียนรถทุกประเภท ภายใต้แบรนด์ “สมหวัง เงินสั่งได้” เปิดเผยว่า ได้ร่วมมือกับผู้ให้บริการสถานีน้ำมันพีที จัดโปรโมชั่นพิเศษสำหรับลูกค้าผู้ถือบัตรพีที แมกซ์ การ์ด เฉพาะที่เป็นบุคคลธรรมดาเท่านั้น หากสมัครขอสินเชื่อจำนำทะเบียนรถยนต์ตั้งแต่ 4-12 ล้อ จะได้รับสิทธิพิเศษรับวงเงินไปใช้ฟรี ด้วยดอกเบี้ย 0% นาน 1 เดือน เพื่อประหยัดค่าใช้จ่ายในการผ่อนชำระ เริ่มตั้งแต่วันนี้ถึง 31 ส.ค. 2559